Rikunarita-ORG/Wikinium huggingface dataset:
# សាគរវិទ្យា

ចំពោះសារព័ត៌មានវិទ្យាសាស្ត្រ សូមមើល សាគរលេខន៍ (សារព័ត៌មាន) ។
"វិទ្យាសាស្ត្រមហាសមុទ្រ" បញ្ជូនបន្តមកទីនេះ។ ចំពោះសារព័ត៌មានវិទ្យាសាស្ត្រ សូមមើល វិទ្យាសាស្ត្រមហាសមុទ្រ (សារព័ត៌មាន)។
វដ្ដកម្មសីតុណ្ហលោណជាតិ
**សាគរវិទ្យា** រឺ **សាគរសាស្ត្រ** (បន្សំនៃពាក្យបាលីសំស្ក្រឹត សាគរ មានន័យថា "សមុទ្រ" និង វិទ្យា មានន័យថា "ចំណេះដឹង") នៃចំគួរតែថា **សាគរលេខន៍** ទើបត្រឹមត្រូវជាង ព្រោះអីវាបានកត់ត្រាពីសមុទ្រ មហាសមុទ្រ គឺជាសាខានៃ **វិទ្យាសាស្ត្រផែនដី** រឺ **ផែនដីវិទ្យា** ដែលសិក្សាអំពីមហាសមុទ្រ។ វាផ្ដោតលើប្រធានបទដ៏ធំទូលាយមួយចំនួន រួមមាន សារពាង្គកាយសមុទ្រ និងថាមវន្តសាស្ត្របរិស្ថានប្រព័ន្ធ ចរន្តមហាសមុទ្រ រលក និង ថាមវន្តសាស្ត្រសន្ទនីយភូមិរូប រចិតវិវត្តន៍ផ្ទាំង និង ធរណីវិទ្យានៃបាតសមុទ្រ និងជំនោរនៃសារធាតុរសាយនៈនិងគុណលក្ខណៈរូបផ្សេងៗក្នុងមហាសមុទ្រ ហើយនិងឆ្លងកាត់ព្រំដែនរបស់មហាសមុទ្រ។ ប្រធានបទផ្សេងៗទាំងនេះ ឆ្លុះបញ្ចាំងឯកទេសជាច្រើនដែលពួកសាគរវិទូបន្ស៊ីទៅចំណេះដឹងបន្ថែមទៀតនៃមហាសមុទ្រពិភពលោកនិងការយល់ដឹងអំពីដំណើរការនៅខាងក្នុង: តារាសាស្ត្រ ជីវវិទ្យា រសាយនសាស្ត្រ អាកាសធាតុវិទ្យា ភូមិលេខន៍ ភូមិវិទ្យា ជលវិទ្យា, ឧតុនិយមវិទ្យា និង រូបសាស្ត្រ។ បុរាណសាគរលេខន៍សិក្សាអំពីប្រវត្តិនៃមហាសមុទ្រកាលពីអតីតតាមរយៈភូមិវិទ្យា។
# ធីវីប៊ី (TVB)

ចំពោះការប្រើប្រាស់ផ្សេងទៀត សូមមើល ធីវីប៊ី (TVB) (អសង្ស័យកម្ម)។

|  |
| --- |
| ធីវីប៊ី (TVB) |
| Traditional Chinese | 無綫集團有限公司 |
| Simplified Chinese | 无线集团有限公司 |
|

| Transcriptions |
| --- |
| Standard Mandarin |
| Hanyu Pinyin | Diànshì Guǎngbō Yǒuxiàngōngsī |
| Hakka |
| Romanization | dhien sih ghuång-bóh youh kaan khoüng sí |
| Yue: Cantonese |
| Yale Romanization | dinh sih gwóng bo yauh haahn gūng sī |
| Jyutping | din6 si6 gwong2 bo3 yau5 haan6 gung1 si1 |
| Southern Min |
| Teochew Peng'im | Tihan si gong but you kian khong sik |

 |

**ក្រុមហ៊ុនធីវីប៊ីលីមីតធីត** គេស្គាល់ទូទៅថា **TVB** គឺជាបណ្តាញទូរទស្សន៍ហុងកុង ដែលបានចាប់ផ្តើមចាក់ផ្សាយនៅថ្ងៃទី១៩ ខែវិច្ឆិកា ឆ្នាំ១៩៦៧។ វាដំណើរការប៉ុស្តិ៍ ទូរទស្សន៍ដីគោក ចំនួនប្រាំដោយឥតគិតថ្លៃ ដោយមាន TVB Jade ជាសេវាកម្មសំខាន់ភាសាចិនកាតាំង និង TVB Pearl ជាសេវាកម្មសំខាន់ជា ភាសាអង់គ្លេស ។ ចាប់តាំងពីឆ្នាំ២០០៣ មក TVB មានទីស្នាក់ការកណ្តាលនៅ TVB City ក្នុងតំបន់ឧស្សាហកម្មត្សឹងក្វាន់អ៊ូ ។ ជាប្រវត្តិសាស្ត្រ ជាប្រភពវប្បធម៌ដ៏មានឥទ្ធិពលនៅក្នុងពិភពនិយាយភាសាចិន TVB ត្រូវបានគេស្គាល់ដោយសាររឿងភាគទូរទស្សន៍ កម្មវិធីប្រកួត បវរកញ្ញាហុងកុង និង បវរកញ្ញាអន្តរជាតិចិន និងសម្រាប់ការចាប់ផ្តើមអាជីពរបស់តារាសម្តែង និងសិល្បករហុងកុងជាច្រើន។

ស្លាកសញ្ញាទូរទស្សន៍ធីវីប៊ី (១៩៨១ - បច្ចុប្បន្ន)
## ឯកសារយោង